ناغی شئیخزامان‌لی خاطره‌لرینده نورو پاشا ایله یانین‌داکی تورک عسگرلری‌نین گنجهیه گیریشینی بئله آنلاتمیشدی: '' گنجه خالقی تورک اوردوسونو قارشیلاماق اۆچون شهر مئیدانینا توپلانمیشدی. دؤولت دایره‌لری و مکتب‌لر تتیله چیخمیش، طلبه‌لر عسگرلرین گلجیی یولون ایکی طرفینه دوزولموشدولر. مۆحاریبه‌ده روس‌لارین ایشغال ائتدیگی شرقی آنادولو بؤلگه‌سین‌دن جمعیتی-خئیریه طرفیندن توپ‌لانان کیمسه‌سیز اوشاق‌لاردان دؤرد یاشی اولان‌لار دا قارشیلاما مراسیمینه آپاریلمیشدی. آذربایجانین موختلیف بؤلگه‌لرین‌دکی اوشاق ائولرین‌دن گتیریلن بو یاورولار، میداندا حاضر ایدی‌لر. یولون و مئیدانین هر ایکی طرفینه توپ‌لانان قادین، کیشی، یاش‌لی، گنج بوتون خالق، عسگرلری جوشقویلا آلقیشلاییردی. سئوینج‌دن هر کسین گؤزلرین‌دن یاش گلیردی. اوشاق ائولرین‌دن گتیریلن بو اوشاق‌لار عسگرلره یاخین‌لاشاراق اللرین‌دن توتور و هارالی اولدوق‌لارینی سوروشوردولار. او اسنادا بیر باغیریش، چاغیریش قوپدو. دوققوز یاشین‌داکی بیر اوشاق آتاسینی تانیییب، اونا دوغرو قاچماغا باشلادی. بو قوووشمانی گؤرن گنجه‌لی تورک‌لر آنادولودا بیر-بیرینی ایتیرن و قافقازدا یئنی‌دن قوووشان آتا-اوغولون سئوینجینه اورتاق اولدولار. بوتون میدان هیچقیرا-هیچقیرا سئوینج گؤز یاشی تؤکوردو ''